**14. napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2020. február 10.-én tartandó ülésére.**

**Tárgy: Révfülöp Káli út 4. szám alatti üzletek pályázat útján történő hasznosítása.**

**Előterjesztő:** Kondor Géza polgármester

**Előkészítette:** Szakál Norbert műszaki ügyintéző

**Tárgyalja:** Gazdasági, Településfejlesztési és Turisztikai Bizottság

Jogszabállyal nem ellentétes

---------------------------

Előterjesztő Dr.Szabó Tímea

jegyző

**Tisztelt Képviselő-testület!**

A Révfülöp Káli út 4. szám alatti virágüzlet és „Szépségsziget” megnevezésű üzletek bérleti szerződése 2019. december 31. napjával lejárt.

Révfülöp Nagyközség Önkormányzata Képviselő-testülete –a Gazdasági, Településfejlesztési és Turisztikai Bizottság javaslata alapján- a 184/2019. (XII.12.) és 185/2019. (XII.12.) határozatában döntött arról, hogy a 16 m2 és 57 m2 nagyságú üzleteket egy egységként kezeli, és pályázat útján kívánja hasznosítani.

Révfülöp Nagyközség Önkormányzata az üzleteket kereskedelem, illetve szolgáltatási tevékenység cél megjelöléssel kívánja bérbe adni.

Az ingatlanok hasznosítására vonatkozó részletes előírásokat Révfülöp Nagyközség Önkormányzata Képviselő-testületének az önkormányzat vagyonáról és vagyonhasznosítás szabályairól szóló 11/2013 (V. 30.) önkormányzati rendelete (a továbbiakban: Vr.) tartalmazza. Az önkormányzati vagyon használatba vagy bérbeadására vonatkozó fő szabályként említhető, hogy erre csak nyilvános pályázati eljárás keretében van lehetőség. Nem kell pályázati eljárást lefolytatni, ha a hasznosítás értéke a nettó 10 millió forintot és a bérlet időtartama a 3 évet nem haladja meg.

A pályázatra szóló felhívást a Képviselő-testület írja ki. A pályázati kiírás főbb tartalmi követelményei a Vr. 23. §-a alapján

a) a kiíró szerv nevét,címét, a kiírás időpontját, a benyújtás határidejét, pályázati anyag árát, bánatpénz mértékét,

b) a pályázatra kiírt vagyontárgy helyét (cím, helyrajzi szám), paramétereit (alapterület, műszaki jellemzők állapota, közműellátottsága), folytatható tevékenységi kör megnevezését, épületvagyon esetén az egyedi építészeti és funkcionális megkötéseket, megtekintésének helyét és idejét, a hasznosíthatóságára vonatkozó egyéb kikötéseket,

c) az értékesítendő dolog becsértékét, illetve a hasznosítandó dolog ellenértékét,

d) elővásárlási, előbérleti jog fennállását,

e) a fizetés módjára, valamint a pénzügyi garanciákra vonatkozó előírásokat,

f) ajánlati biztosíték mértékét és befizetésének módját,

g) az önkormányzat azon jogának fenntartását, hogy a pályázatot eredménytelennek nyilvánítsa,

h) az önkormányzat azon jogának fenntartását, hogy a nyertes ajánlattevő visszalépése esetén jogosult a pályázat soron következő helyezettjével szerződést kötni,

i) több pályázó esetén a licitálás lehetőségét, felhívást, amely arra vonatkozik, hogy a tulajdonosi vagy bérleti jogot a feltételeknek megfelelő legmagasabb ajánlatot tevő nyeri el,

j) a pályázati tárgyalás helyét, idejét,

k) ajánlat benyújtásának módját, helyét

l) az ajánlat felbontásának helyélt és időpontját, továbbá azt a tájékoztatást, hogy a felbontási eljáráson az ajánlattevők személyesen vagy meghatalmazottjuk útján részt vehetnek

m) a pályázat elbírálásának módját

Az ajánlatok benyújtására vonatkozó határidőt úgy kell megállapítani hogy a közzététel utolsó napjától az ajánlatok benyújtásáig rendelkezésre álló időtartam legalább 15 nap legyen.

A jelen előterjesztéssel érintett alábbi üzlethelyiségek hasznosítására vonatkozó pályázati felhívás tervezete jelen előterjesztés melléklete:

1. Káli út 4. szám alatt található 57 m2 alapterületű üzlethelyiség.
2. Káli út 4. szám alatt található 16 m2 alapterületű üzlethelyiség.

Kérem a Tisztelt Képviselő-testületet, hogy az előterjesztést megtárgyalni szíveskedjen.

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2020. (II. 10.) HATÁROZATA**

***A Révfülöp Káli út 4. szám alatti üzletek hasznosítására pályázat kiírásáról***

**Révfülöp Nagyközség Önkormányzata Képviselő-testülete az alábbi hasznosításra váró önkormányzati tulajdonú helyiségek bérbeadására pályázatot ír ki, az előterjesztés mellékletét képező „pályázati felhívásban” foglaltak és „pályázati feltételek” szerint:**

**1. Káli út 4. szám alatt található 57 m2 alapterületű üzlethelyiség.**

**2. Káli út 4. szám alatt található 16 m2 alapterületű üzlethelyiség.**

**Felkéri a polgármestert a pályázati felhívások közzétételére, valamint arra, hogy amennyiben pályázat érkezik, azt döntésre terjessze elő a Képviselő-testület soron következő ülésén.**

**Felelős: Kondor Géza, polgármester**

**Határidő: a pályázati felhívások meghatározottak szerint**

**PÁLYÁZATI FELHÍVÁS**

**Révfülöp Nagyközségi Önkormányzat Képviselő-testülete versenytárgyalás (nyilvános pályázati eljárás) útján bérbeadásra meghirdeti Révfülöp Káli út 4. sz. alatt lévő 57 m2 nagyságú, valamint 16 m2 nagyságú üzlethelyiséget …………….éves időtartamra.**

**Az üzlethelyiségekben kereskedelmi illetve szolgáltatási tevékenység folytatható.**

**A legkisebb éves bérleti díj a két üzletre vonatkozóan ………. Ft + Áfa/év**

**A licitlépcső: 10 000 Ft.**

**A pályázat beadásának határideje: …………………………………. 16.00 óráig postai úton beérkezően vagy személyesen a Kővágóőrsi Közös Önkormányzati Hivatal Révfülöpi Kirendeltségén a 101-es helyiségében, zárt borítékban, melyen fel kell tüntetni „ Káli út 4. szám alatti üzletek üzemeltetése pályázat megnevezést”.**

**A beérkezett pályázatok felbontásának időpontja, helye: Kővágóőrsi Közös Önkormányzati Hivatal Révfülöpi Kirendeltsége 2020. ……………………… óra.**

**A versenytárgyalás időpontja: 2020. ………..…………… óra.**

**A bérleti jogot a feltételeknek megfelelő legmagasabb ajánlatot tevő pályázó nyeri el.**

**A részletes pályázati feltételeket tartalmazó kiírás átvehető és érdeklődni lehet a Kővágóőrsi Közös Önkormányzati Hivatal Révfülöp Kirendeltségén (Révfülöp Villa Filip tér 8.) a 87/466-244, 13. mellék telefonszámon lehet.**

**PÁLYÁZATI FELTÉTELEK**

**a Révfülöp Káli út 4. sz. alatti üzlethelyiségek**

**pályázati hirdetményéhez**

**A pályázat tartalma:**

* **ajánlattevő neve, személyi adatai, lakóhelye (székhelye, cégjegyzék száma) képviselője (más megbízott esetén a szabályszerűen meghatalmazott adatai.**
* **a folytatni kívánt szakmai üzletkör megnevezése,**
* **jelenlegi tevékenység rövid bemutatása,**
* **nyilatkozat a pályázati kiírásban, pályázati feltételekben foglaltak elfogadására.**

**Szerződés csak azzal a természetes személlyel vagy átlátható szervezettel köthető, amely a szerződésben vállalja, hogy**

***a)* a hasznosításra vonatkozó szerződésben előírt beszámolási, nyilvántartási, adatszolgáltatási kötelezettségeket teljesíti,**

***b)* az átengedett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,**

***c)* a hasznosításban - a hasznosítóval közvetlen vagy közvetett módon jogviszonyban álló harmadik félként - kizárólag természetes személyek vagy átlátható szervezetek vesznek részt.**

**Feltételek:**

* **pályázatot természetes személy vagy a nemzeti vagyonról szóló 2011. évi CXCVI. törvény 3. § (1) bekezdés 1. pontjában meghatározott átlátható szervezet nyújthat be.**
  + **a bérlet időtartama ……. év (2020. április 1-től)**
  + **a legkisebb éves bérleti díj …………………… + Áfa/év**
  + **Licitlépcső: 10 000 Ft**
  + **a bérleti díjat első évre előre egy összegben – a bérleti szerződés aláírásával egyidejűleg – kell megfizetni, a következő bérleti díj fizetése 2020.………………………-ig, majd ezt követően évente egy összegben, minden év ……………….. napjáig történik,**
  + **a bérleti díj 2021. évtől minden évben az előző évi az infláció mértékével módosul,**
  + **a bérleti díjat a mindenkori Áfával növelt értékkel kell megfizetni.**
  + **a pályázat benyújtási határideje: 2020. ……….…………………….. óráig, postai úton beérkezően vagy személyesen a Kővágóőrsi Közös Önkormányzati Hivatal Révfülöpi Kirendeltségének 101-es helyiségében, zárt borítékban, melyen fel kell tüntetni „Káli út 4. szám alatti üzletek üzemeltetése pályázat”,**
  + **a pályázathoz csatolni kell pályázó köztartozásairól (NAV, lakhely szerinti önkormányzat, vállalkozás székhelye szerinti önkormányzat) szóló igazolást, mely legkésőbb a versenytárgyalás során nyújtható be.**
  + **a pályázat benyújtási határideje után, az előző pontban meghatározottakon túl, hiánypótlásra nincs lehetőség.**
  + **a pályázat értékelése során bármiféle formai hiba a benyújtott pályázat érvénytelenné nyilvánítását vonja maga után és a pályázatból kizárásra kerül.**
  + **A beérkezett pályázatok felbontásának időpontja, helye: Kővágóőrsi Közös Önkormányzati Hivatal Révfülöpi Kirendeltsége ……………………………………….. óra. A bontási eljáráson az ajánlattevők személyesen vagy meghatalmazottjuk útján részt vehetnek.**
  + **a több jelentkező esetén tartandó pályázati tárgyalás helye és időpontja: Kővágóőrsi Közös Önkormányzati Hivatal Révfülöpi Kirendeltsége Révfülöp Villa Filip tér 8. emeleti tanácsterem, 2020. …………………………………óra. A versenytárgyalásra külön értesítés/meghívó nem kerül kiküldésre,**
  + **a versenytárgyaláson a feltételeknek megfelelő, legmagasabb bérleti díjat vállaló pályázóval kerül a bérleti szerződés megkötésre,**
  + **Ha a szerződés megkötésére a pályázat nyertesének felróható okból nem kerül sor, a szerződést a pályázat soron következő helyezettjével lehet megkötni.**
  + **az önkormányzat fenntartja azon jogát, hogy a pályázati eljárás eredménytelenségét megállapítsa, illetve a pályázat kiírását megismételje.**
  + **a helyiségek megtekintésének ideje: 2020. ………………………………találkozás a Révfülöp, Káli út 4.**
  + **az üzemeltetés megkezdése legkésőbb 2020. ………………………….**
  + **az üzemeltetést folyamatosan biztosítani kell**
  + **a tevékenység folytatásához szükséges különböző hatósági engedélyek beszerzése pályázó feladata,**
  + **a közművek szolgáltatóival szerződéskötés, a közműdíjak fizetése bérlő kötelessége - (E-on Zrt. - villany, DRV Zrt. víz-szennyvíz, Probió – szemétszállítás stb.)**
  + **a bérleti jog át nem ruházható,**
  + **a bérleményt üzemeltetésre más (harmadik) személynek átadni nem lehet, amennyiben bérlő bármilyen okból a kereskedelmi egységet üzemeltetni nem tudja, a helyiséget bérbeadó részére vissza kell adni, a bérleti szerződés felbontásra kerül,**
  + **a szakmai üzletkör módosítása, a területen bármilyen építési munka, átalakítás csak az önkormányzat előzetes írásos engedélyével történhet,**
  + **a bérlemény környékének rendben és tisztántartása bérlő kötelessége,**
  + **a bérleti idő lejártát követően a bérlemény átadása kerül az önkormányzat részére.**